Ինֆորմատիկայի միջազգային օլիմպիադա

thumb|right|Ինֆորմատիկայի միջազգային օլիմպիադայի պատկերանիշը
**Ինֆորմատիկայի միջազգային օլիմպիադա (ԻՄՕ)** (), դպրոցականների միջև ամենամյա մրցույթ ինֆորմատիկա առարկայից։ ԻՄՕ-ն առաջին անգամ անց է կացվել 1989 թվականին։

Մրցույթը բաղկացած է երկու օրից, որոնցում մասնակիցներին առաջարկվում է լուծել և գրել ալգորիթմական խնդիրների համար ծրագրեր։ Մասնակիցները մրցում են անհատապես, յուրաքանչյուր երկրից կարող են մասնակցել ոչ ավել, քան չորս մասնակից (2009 թվականին մասնակից երկրների թիվը կազմեց 85)։ Մասնակիցները սովորաբար ընտրվում են ազգային մրցույթների արդյունքում։

## Մրցույթի կառուցվածքը
Մրցույթի յուրաքանչյուր օր մասնակիցներին սովորաբար առաջարկվում է լուծել երեք (2009-2010 թվականներին՝ չորս) խնդիր հինգ ժամվա ընթացքում։ Յուրաքանչյուր մասնակից լուծում է խնդիրները ինքնուրույն, օգտվելով մի համակարգչից։ Խստիվ արգելվում է մեկ այլ մասնակցի հետ շփումը, ուսումնական դասագրքերից օգտվելը և այլն։ Սովորաբար խնդիրները լուծելու համար անհրաժեշտ է գրել ծրագիր C, C++ կամ Pascal լեզուներով և այն ուղարկել մինչև մրցույթի հինգերորդ ժամի լրանալը։ Մրցույթից հետո ծրագիրը գնահատվում է այն գաղտնի թեստերով (սովորաբար՝ 10-20 թեստեր) անցկացնելու արդյունքում։ Մասնակիցը ստանում է միավորներ յուրաքանչյուր ճիշտ լուծված թեստի համար, պայմանով, որ ծրագրի աշխատանքի ժամանակը և նրա կողմից օգտագործված հիշողության ծավալը տեղավորվում է խնդրի լուծման պայմանների մեջ նշված սահմանափակումներին։ Երբեմն անհրաժեշտություն է լինում մասնակիցներին շփվելու գաղտնի գրադարանի հետ։ Այն հնարավորություն է տալիս ստեղծել խնդիրներ ոչֆիկսված մուտքային տվյալներով, որոնք կախված են մասնակցի ծրագրի ռեակցիայից, օրինակ, խաղերի դեպքում։ Կան նաև խնդիրներ բաց մուտքային տվյալներով, այսինքն, մրցույթի սկզբում մասնակցին տրվում են թեստեր, որոնց պատասխանները նա պետք է ուղարկի խնդիրը լուծող ծրագրի հետ միասին։ Այսպիսով, մասնակիցը կարող է ընտրել. լուծել խնդիրը ձեռքով, գրել ծրագիր, որը կլուծի նրա փոխարեն, կամ կհամատեղի այդ երկու մեթոդները։

Երկու օրերի արդյունքում յուրաքանչյուր մասնակցի ստացված միավորները գումարվում են առանձին-առանձին։ Պարգևատրման արարողության ժամանակ մասնակիցները պարգևատրվում են ըստ վարկանիշի, որը ձևավորվում է հավաքված միավորների գումարի հիման վրա։ Մասնակիցների 50%-ից ոչ ավելին պարգևատրվում է մեդալներով այնպես, որ *[[ոսկի]]:[[արծաթ]]:[[բրոնզ]]:[[մեդալ|առանց մեդալի]]* հարաբերակցությունը կազմի մոտավորապես *1:2:3:6*-ի (այսինքն, մասնակիցների 1/12-րդ մասը ստանում է ոսկե մեդալներ)։

## Անցած օլիմպիադաները

## Առաջիկա օլիմպիադաները

## Հայաստանի մասնակիցների արդյունքներն ԻՄՕ-ում
Հայաստանը առաջին անգամ մասնակցել է ԻՄՕ-ում 1996 թվականին։ Հայաստանյան թիմերը արժանացել են 1 ոսկե, 8 արծաթե և 37 բրոնզե մեդալներ, ինչպես նաև 2 գովասանագրի /չեն մասնակցել 1997 թվականին/։

## Պատկերասրահ

Image:Ինֆորմատիկայի 33-րդ միջազգային օլիմպիադա 01.jpg | ԻՄՕ, 2021 թվական - Սինգապուր, Սինգապուր
Image:Ինֆորմատիկայի 33-րդ միջազգային օլիմպիադա 02.jpg | ԻՄՕ, 2021 թվական - Սինգապուր, Սինգապուր
Image:IMO-2017-01.jpg | ԻՄՕ, 2017 թվական - Թեհրան, Իրան 
Image:IMO-2017-02.jpg | ԻՄՕ, 2017 թվական - Թեհրան, Իրան 
Image:IOI-2014-01.JPG | ԻՄՕ, 2014 թվական - Թայվան
Image:IOI-2013-01.JPG | ԻՄՕ, 2013 թվական - Բրիսբեն, Ավստրալիա 
Image:IOI-2012-01.JPG | ԻՄՕ, 2012 թվական - Սիրմիոնե, Իտալիա 
Image:IOI-2011-01.JPG | ԻՄՕ, 2011 թվական - Պատտայա, Թաիլանդ 
Image:IOI-2010-01.JPG | ԻՄՕ, 2010 թվական - Վատերլո, Կանադա 
Image:IOI-2009-01.JPG | ԻՄՕ, 2009 թվական - Պլովդիվ, Բուլղարիա 


## Արտաքին հղումներ
* Դպրոցականների առարկայական օլիմպիադաներ
* ԻՄՕ-ի միջազգային կոմիտեի կայքը
* ԻՄՕ-ի քարտուղարության կայքը
* Օլիմպիադայի նախկին ֆորումը (փակվել էր և հետագայում բացվեց որպես զուտ չինական ֆորում ծրագրավորումից)
* Լուսանկարներ մի շարք անցած օլիմպիադաներից

Կատեգորիա:Առարկայական օլիմպիադաներ
Կատեգորիա:Օլիմպիադաներ ըստ առարկաների